ہندوستان کا قومی آزادی کے دن ۲۰۲۲ میں انسان کو خلا میں بھیجنے کا بڑا اعلان

ہندوستانی وزير اعظم نریندر مودی نے ہندوستان کے ۷۲ ویں یوم آزادی کے موقع پر قوم کو خوشخبری دیتے ہوئے کہا ہے کہ ہندوستان ۲۰۲۲ میں انسان کو خلا میں روانہ کرکے دنیا کا چوتھا مقام حاصل کرلےگا۔

خبر کا کوڈ: ۴۳۶۸۸۴

تاریخ: ۱۵ آبان ۲۰۱۸ - ۲۲:۱۲

رسا ںیوز ایجنسی کی رپورٹ کے مطابق،  ہندوستانی وزير اعظم نریندر مودی نے ہندوستان کے 72 ویں یوم آزادی کے موقع پر قوم کو خوشخبری دیتے ہوئے کہا ہے کہ ہندوستان 2022 میں انسان کو خلا میں روانہ کرکے دنیا کا چوتھا مقام حاصل کرلےگا۔

اطلاعات کے مطابق جشن آزادی کے موقع پر وزیر اعظم نریندر مودی نے 370 سالہ تاریخی عمارت لال قلعے پر کھڑے ہو کر اعلان کیا کہ 2022 میں  ہندوستانی قوم انسان کو خلاء میں بھیجنے والی چوتھی قوم بن جائےگی۔

مودی کے اقتدار میں آنے کے بعد یوم آزادی پر کئے جانے والی یہ پانچویں اور آخری تقریر تھی جس میں انہوں نے قوم سے بڑا وعدہ کیا ہے۔

ان کا کہنا تھا کہ لا ل قلعے کی چھت پر کھڑا ہو کر آج میں قوم کو ایک خوشخبری دے رہا ہوں، بھارت نے ہمیشہ خلائی سائنس میں ترقی کی ہےلیکن ہم نے فیصلہ کیا ہے کہ جب بھارت اپنی آزادی کے75 سال مکمل کر لے گا ، ہو سکتا ہے اس سے بھی پہلے، بھارت کا بیٹا یا بیٹی ہاتھ میں بھارتی پرچم لیکر خلاء میں جائیں گے۔

واضح رہے 2014 میں بھارت نے اپنا سب سے بڑا راکٹ اور ایک کیپسول لانچ کیا تھا جو ممکنہ طور پر خلا بازوں کو بھی خلا میں لے جانے کی صلاحیت رکھتا ہے۔یہ 630 ٹن وزنی سٹیلائٹ جنوبی ریاست آندھرا پردیش کے علاقے سری ہری کوٹا سے لانچ کیا گیا تھا۔ /۹۸۸/ ن۹۴۰